

**REPUBLIKA E SHQIPËRISË**

**MINISTRIA E FINANCAVE DHE EKONOMISË**

**AGJENCIA KOMBËTARE E ARSIMIT, FORMIMIT PROFESIONAL DHE KUALIFIKIMEVE**

**PROGRAM ORIENTUES PËR PROVIMIN PËRFUNDIMTAR**

**KUALIFIKIMI PROFESIONAL“PËRPUNIM DRURI”**

**NIVELI II në KSHK**

**TIRANË, 2023**

**Programi orientues** përprovimet përfundimtare të kualifikimit profesional **”Përpunim Druri”, Niveli II i KSHK** përmban temat dhe kompetencat më të rëndësishme dhe më përfaqësuese për këtë drejtim kualifikim, të trajtuara në lëndët profesionale dhe në modulet e detyruara të praktikës profesionale në të dy klasat e këtij niveli.

Ky program i ndihmon nxënësit të përqendrohen në ato njohuri (koncepte, parime, ligjësi, procedura etj.) dhe kompetenca profesionale, që qëndrojnë në themel të profesionit për këtë nivel kualifikimi. Programi ndihmon, gjithashtu, edhe mësimdhënësit për organizimin e punës për përsëritjen dhe kontrollin përfundimtar të arritjeve të nxënësve.

Për prindërit, ky program jep informacionin për vëllimin e punës që kërkohet të bëjnë fëmijët e tyre dhe ndihmon në caktimin e një regjimi të përshtatshëm ditor për ta.

Për drejtuesit e arsimit profesional të të gjitha niveleve, këto programe krijojnë mundësinë e verifikimit paraprak të shkallës së përgatitjes përfundimtare të nxënësve brenda një institucioni të caktuar shkollor, i cili mund të realizohet duke zhvilluar testime përmbledhëse.

Gjatë punës me këto programe kujdes duhet t’i kushtohet përvetësimit të njohurive dhe kompetencave themelore për këtë nivel kualifikimi, të cilat bëjnë të mundur integrimin e nxënësit/es në botën e punës, por edhe që krijojnë vazhdimësinë e shkollimit të tij/saj në nivelin tjetër.

Gjatë përgatitjes së nxënësve për provimet përfundimtare, është e rëndësishme që herë pas here mësimdhënësit të zhvillojnë testime të nxënësve, me teste teorike apo praktike, që mund t’i hartojnë vetë. Gjatë hartimit të përmbajtjes së tyre duhen mbajtur parasysh njohuritë dhe kompetencat e përfshira në këtë program, si edhe udhëzimet për vlerësimin e nxënësve.

Programi orientues përbëhet nga dy pjesë:

* programi orientues për provimin e teorisë profesionale të integruar;
* programi orientues për provimin e praktikës profesionale të integruar.

**A. Programi orientues për Provimin e Teorisë Profesionale të integruar**

**Programi orientues** për provimin e teorisë profesionale të integruar, në kualifikimin profesional ”Përpunim druri”, Niveli II i KSHK është hartuar duke u mbështetur në programet e përgjithshme të lëndëve profesionale, që përmban Skeletkurrikuli përkatës. Ky program përmban rreth 33% të vëllimit të orëve të lëndëve profesionale, për të dyja klasat e marra së bashku (klasa e 10-të dhe klasa e 11-të).

**Lëndët profesionale** të përfshira në programin orientues dhe peshat e tyre përkatëse janë:

**Tabela 1: Lëndët dhe peshat përkatëse në programin orientues**

|  |  |  |  |
| --- | --- | --- | --- |
| **Nr** | **Lënda** | **Vëllimi i orëve për çdo lëndë** | **Peshat**  **në %** |
| 1 | Materiale për prodhimin e objekteve prej druri | 92 | 38 |
| 2 | Veglat dhe makinat e përpunimit të drurit | 92 | 38 |
| 3 | Ndërtimi i objekteve prej druri | 58 | 24 |
|  | **TOTALI** | **242** | **100%** |

**Temat sipas lëndëve** janë:

a) Temat nga lënda “**Materiale për prodhimin e objekteve prej druri**”,kl. 10 dhe 11:

**92 orë**

|  |  |  |
| --- | --- | --- |
| Tema 1 | Druri | 4 orë |
| Tema 5 | Vetitë fizike të drurit | 10 orë |
| Tema 7 | Vetitë mekanike të drurit | 10 orë |
| Tema 8 | Defektet e drurit | 12 orë |
| Tema 10 | Lënda e sharruar | 4 orë |
| Tema12 | Prodhime gjysmë të gatshme prej druri | 2 orë |
| Tema 1 | Materialet për ngjitje | 12 orë |
| Tema 2 | Materialet e lyerjes dhe të lustrimit të mobilies | 22 orë |
| Tema 3 | Materialet metalikë | 14 orë |
| Tema 4 | Materialet e tapicerisë | 12 orë |

b) Temat nga lënda “ **Veglat dhe makinat e përpunimit të drurit**” kl.10 dhe 11:

**92 orë**

|  |  |  |
| --- | --- | --- |
| Tema 1 | Bazat e përpunimit mekanik të drurit | 5 orë |
| Tema 2 | Veglat e thjeshta të dorës për përpunimin e drurit | 14 orë |
| Tema 3 | Mjetet e mekanizuara të dorës për përpunimin e drurit | 14 orë |
| Tema 4 | Makinat e sharrimit të drurit | 15 orë |
| Tema 10 | Makinat plan-drejtuese | 12 orë |
| Tema 1 | Makinat grosecë | 11 orë |
| Tema 2 | Makinat frezë me bosht vertikal nga poshtë | 9 orë |
| Tema 3 | Makinat frezë kopjuese | 6 orë |
| Tema 5 | Instrumentet e shpimit të drurit | 6 orë |

c) Temat nga lënda “**Ndërtimi i objekteve prej druri**” kl 10 dhe 11:

**58 orë**

|  |  |  |
| --- | --- | --- |
| Tema 1 | Proceset e ngjitjes dhe formimit të të pjesëve të objektit prej druri | 5 orë |
| Tema 2 | Pjesët përbërëse të objekteve prej druri | 8 orë |
| Tema 2 | Përgatitja e detaleve, e pjesëve të përkulura me mënyra të thjeshta | 8 orë |
| Tema 3 | Objekte prej druri të mjediseve të banimit | 8 orë |
| Tema 5 | Objekte të tjera prej druri | 11 orë |
| Tema 6 | Objekte druri të tapicuara | 10 orë |
| Tema 7 | Konstruksione ndërtimi prej druri | 8 orë |

**Udhëzime për vlerësimin:**

Provimi i teorisë profesionale të integruar do të jetë me shkrim. Rekomandohet që provimi të kryhet me anë të një testi të parapërgatitur nga vetë shkolla. Gjithashtu, rekomandohet që 50% e njësive të testit të jenë me zgjedhje të shumëfishtë (deri në 4 alternativa) dhe pjesa tjetër të jenë njësi testi në formën e pyetjeve me përgjigje të hapur (nxënësi duhet të japë edhe argumentet për përgjigjen e dhënë nga ana e tij/saj), pyetje me përgjigje të kufizuar etj.

Njësitë e testit duhet të jenë të niveleve të ndryshme të vështirësisë, duke ndjekur skemën me tri nivele, si më poshtë:

**Niveli I**: Rikujtimi /Të kuptuarit

**Niveli II**: Zbatimi /Analiza

**Niveli III**: Sinteza/Vlerësimi

Shkolla përcakton numrin maksimal të pikëve të testit dhe harton skemën përkatëse të vlerësimit. Në tabelën në vijim, rekomandohet që numri maksimal i pikëve të jetë 50 dhe shpërndarja e pikëve të bëhet në raport me peshën e çdo lënde dhe nivelet e vështirësisë.

**Tabela 2: Ndarja e pikëve sipas peshës së çdo lënde dhe niveleve**

|  |  |  |  |  |  |  |
| --- | --- | --- | --- | --- | --- | --- |
| **Nr** | **Lënda** | **Peshat e lëndëve në %** | **Pikët për çdo lëndë** | **Ndarja e pikëve sipas niveleve të vështirësisë** | | |
| **Niveli I**  **40% e pikëve** | **Niveli II**  **40% e pikëve** | **Niveli III 20% e pikëve** |
| 1 | Materiale për prodhimin e objekteve prej druri | 38 | 19 | 8 | 8 | 3 |
| 2 | Veglat dhe makinat e përpunimit të drurit | 38 | 19 | 8 | 8 | 3 |
| 3 | Ndërtimi i objekteve prej druri | 24 | 12 | 4 | 4 | 4 |
|  | **TOTALI** | **100%** | **50 pikë** | **20 pikë** | **20 pikë** | **10 pikë** |

Përcaktimi i pikëve për çdo njësi testi bëhet duke pasur parasysh tipin e njësisë së testit. Kështu, njësitë e testit me zgjedhje të shumëfishtë marrin 1 (një) pikë përkundrejt përgjigjes së paracaktuar të saktë, por mund të marrin edhe 2 (dy) pikë në se përmbajnë jo thjesht rikujtim por edhe analizë dhe llogaritje; njësitë me përgjigje të hapur marrin aq pikë sa kërkesa kanë brenda për brenda tyre (duke mbajtur parasysh edhe argumentimin nga nxënësi); njësitë me përgjigje të kufizuar dhe llojet e tjera të njësive të përfshira në test, marrin aq pikë sa gjykohet nga grupi hartues dhe kjo lidhet me kërkesat që parashtrohen në pyetje dhe niveli i vështirësisë.

Së fundi, skema e vendosjes së notës kundrejt pikëve të fituara rekomandohet të jetë si më poshtë:

|  |  |
| --- | --- |
| **Pikët e fituara** | **Notat** |
| **0 – 10** | **4** |
| **11 - 20** | **5** |
| **21 - 30** | **6** |
| **31 – 35** | **7** |
| **36 - 40** | **8** |
| **41 - 45** | **9** |
| **46 - 50** | **10** |

**B. Programi orientues për Provimin e Praktikës Profesionale të integruar**

**Programi orientues** për provimin e praktikës profesionale të integruar, në drejtimin mësimor ”Përpunim druri”, **Niveli II në KSHK** është hartuar duke u mbështetur në listën e kompetencave profesionale dhe në modulet e detyruara të praktikës profesionale, që përmban Skeletkurrikuli përkatës.

**a) Lista e kompetencave profesionale** për të cilat duhet të vlerësohen nxënësit**, detyrat e punës** dhe **pikët** për secilën kompetencë:

|  |  |  |  |
| --- | --- | --- | --- |
| **Nr** | **Kompetencat profesionale** | **Detyrat e punës** | **Pikët** |
| 1. | Të prodhojë bishta dhe doreza prej druri për vegla | **Detyra 1:** Prodhimi i bishtave dhe dorezave prej druri për veglat e punës me mjete të thjeshta të dorës. | 10 |
| 2. | Të prodhojë kosh për mbeturina dhe kuti të thjeshta. | **Detyra 2:**Prodhimi i koshit për mbeturina dhe kutive të thjeshta prej kompesate, pllakë fibre apo me rripa druri. | 10 |
| 3. | Të prodhojëstol një e dy vendësh dhe bangë të shkollës. | **Detyra 3:** Prodhimi i stolit të thjeshtë një e dy vendësh me kllapa dhe bangë të shkollës. | 10 |
| 4. | Të kryejë punime ngjitje dhe lyerje. | **Detyra 4:** Kryerja e punimeve për ngjitje dhe lyerje të detaleve pllakave etj. | 20 |
| 5. | Të prodhojë komodinë të thjeshtë. | **Detyra 5:**Prodhimi i komodinës së thjeshtë me pllakë zdrukthi. | 15 |
| 6. | Të prodhojë prodhojë lojëra prej druri për fëmijë. | **Detyra** 6:Prodhimi i lojërave prej druri për fëmijë. | 20 |
| 7. | Të veshë ndenjësen e karriges me tapiceri të thjeshtë. | **Detyra 7:** Veshja e ndenjëses së karriges me tapiceri të thjeshtë. | 15 |
|  |  | **Shuma** | 100 |

**b) Skema e vlerësimit me nota:**

|  |  |
| --- | --- |
| **Pikët e fituara** | **Notat** |
| **0 - 40** | **4** |
| **41 - 50** | **5** |
| **51 - 60** | **6** |
| **61 - 70** | **7** |
| **71 - 80** | **8** |
| **81 - 90** | **9** |
| **91 - 100** | **10** |

Shënime:

* Provimi praktik do të realizohet me anë të metodës së vlerësimit të nxënësve **me** “***detyra pune***”, në repartin e zdrukthëtarisë (në sektorin e makinerisë dhe montimit).
* Koha për realizimin e të gjitha detyrave duhet të jetë jo më shumë se 3 orë, në përputhje kjo me Rregulloren e Zhvillimit të Provimeve Përfundimtare në fuqi.
* Për realizimin e detyrave duhet të vihen në disposición katallogë, manuale, udhëzuesa, materiale të shkruara në mbështetje të çështjeve që trajtohen në detyrë.
* Gjatë realizimit të detyrave duhet të kërkohet zbatimi i rregullave të sigurimit ëteknik dhe ruajtjes së mjedisit.
* Për realizimin e detyrave nxënësit duhet të punojnë në grup.
* Në çdo detyrë janë grupuar objekte me proçese pune të njëjta dhe shkolla, sipas kushteve që ka, është e lirë të bëjë organizimin e saj.
* Në vlerësimin e kompetencave profesionale, rekomandohet t’i lihet hapësirë vlerësimit dhe bashkëbisedimit profesional ndërmjet komisionit dhe nxënësit, pasi ai është element i rëndësishëm i secilës prej kompetencave të listuara. Gjithashtu, në listën e kontrollit të përfshihen edhe kritere të vlerësimit të kompetencave kyçe (të përgjithshme), në varësi të llojit të detyrës që do të kryhet.
* Realizimi i **Detyrës 1**: “Prodhimi i bishtave dhe dorezave prej druri për veglat e punës”, kërkon poste pune me vegla të thjeshta dhe mjete të ndryshme të mekanizuara të dorës, material drunor, kimikate për lyerje (llak), mjete për matje dhe kontrolli, etj. Mësuesit duhet të vënë në dispozicion **skica dhe** modele të gatshme të bishtave dhe dorezave. Nxënësit duhet të analizojnë skicën që paraqitet e gatshme nga mësuesi. Materiali për bishta vjen i punuar me përmasa fikse dhen xënësit duhet të realizojnë një pjesë të formës së bishtit, dorezës apo hapjen e folesë. Në përfundim, nxënësit duhet të kontrollojnë, me mjetet e kontrollit, punimin e kryer. Detyra është e realizuar kur mësuesi ka vërtetuar që nxënësit, duke u aktivizuar kanë zbatuar rregullat teknike dhe mbrojtjes së mjedisit, kanë prodhuar doreza dhe bishta me cilësinë e kërkuar në skicë.
* Për realizimin e **Detyrës 2:** “Prodhimi i koshit për mbeturina dhe kutive të thjeshta” përveç pajisjeve, makinave, materialeve të nevojshme, reparteve të punës si në **Detyrën 1,**kërkohet të vihen në dispozicion të nxënësit, aksesorë metalikë si gozhdë, vida etj. P**ë**rveç hapave në **Detyrën 1** kërkohet dhe hapi i aplikimit të vidave, gozhdave apo piskotinave(elemente lidhëse prej kompensate). M**ë**suesi në rolin e klientit me kontrollin përfundimtar, do kërkojë objektin e përfunduar si në skicë.
* Për realizimin e **Detyrës3**: “Prodhimi i stolit, një e dy vendëshdhe bangës së shkollës” kërkon që shkolla të vejë në dispozicion pajisjet, makinat,si në**Detyrën 1, 2,** lëndën e parë dhe materiale të tjera si lëndë ngjitëse dhë aksesorë metalikë,sektorët e montimit, të ngjitjes dhe llustrimit. Nxënësit duhet të analizojnë vizatimin dhe të hartojnë tabelën e prerjes, të bëjnë skicime të thjeshta të elementeve përbërës të objektit. Më pas, ata duhet të punojnë elementet në makinat bazë të përpunimit të drurit si sharrë, plan, zumparuese, të bëjnë montimin paraprak, si dhe të aplikojnë kimikatet në dru, si lëndë ngjitëse, llak, bojë. M**ë**suesi në rolin e klientit me kontrollin përfundimtar, do kërkojë objektin e përfunduar si në skicë.
* **Detyra 4:**  “Punime ngjitjeje dhe lyerje ” Për realizimin e ngjitjes dhe lyerjes, shkolla duhet të sigurojë lëndë ngjitëse dhe lyerje apo lustruese të nevojshme si dhe mjete te thjeshta dhe ndonjë pajisje të avancuar për kryerjen e procesit të lyerjes dhe lustrimit. Elementët që do lyhen do kenë përfunduar procesin e përpunimit mekanik dhe të pastrimit sipas shkallës së pastërtisë të caktuar. Do të vihen në dispozicion të nxënësit ambiente pune si në D**etyrat 1,2,3.**Realizimi i pranueshëm i detyrës është arritjae kënaqshme e të gjitha kritereve të specifikuara në çdo proces.
* Realizimi i **Detyrës 5:** “Prodhimi i komodinës së thjeshtë”kërkon nga organizatorët e provimit të vihen në dispozicion të nxënësit mjete pajisje, materiale dhe ambjente si në detyrat e mësipërme. Veçori në këtë detyrë është sigurimi i tenijes apo rimesos për veshjen e brinjëve të pllakës së zdrukthit, mjete për rimesimin dhe pastrimin e mbeturinave, aksesorë metalikë si mentesha, susta, doreza. Nxënësit duhet të shënojnë mbi pllakën e zdrukthit, sipas skicës së dhënë nga mësuesi dhe ta presin atë sipas shënimit. Tëbëjnë rimesimin e brinjëve të pllakës dhe pastrimin, të bëjnë birimet e nevojshme dhe të realizojnëmontimin paraprak. Mbas kontrollit dhe eleminimit të defekteve të bëjnë montimin përfundimtar dhe vendosjen e aksesorëve metalikë. Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e detyrës. Mësuesi në rolin e klientit do kërkojë cilësinë e objektit të përfunduar sipas vizatimit apo modelit
* Realizimi i **Detyrës 6:** “Prodhimi i lojërave prej druri për fëmijë”kërkon nga organizatorët e provimit të vihen në dispozicion të nxënësit mjete pajisje, materiale dhe ambjente si në detyrat e mësipërme. Veçori në këtë detyrë është sigurimi i materialeve të ndryshme për realizimin e tyre drurin, lëndët ngjyruese, vizatime të bukura etj., makineritë me instrumenta të vecantë, aksesorë metalikë si mentesha, susta, doreza. Nxënësit duhet të shënojnë mbi materialin drunor, sipas skicës së dhënë nga mësuesi dhe ta presin atë sipas shënimit. Tëbëjnë frezime dhe pastrime, të bëjnë birimet e nevojshme, të bëjnë lyerje me ngjyra sipas modelit etj, dhe të realizojnëmontimin. Mbas kontrollit , vendosjen e aksesorëve metalikë. Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e detyrës. Mësuesi në rolin e klientit do kërkojë cilësinë e objektit të përfunduar sipas vizatimit apo modelit
* Realizimi i **Detyrës 7:** “Veshja e ndenjëses së karriges me tapiceri” kërkon nga organizatorët e provimit të vihen në dispozicion të nxënësit mjete pajisje, materiale dhe ambjente si në detyrat e mësipërme. Veçori në këtë detyrë është sigurimi i materialeve të tapicerisë të thjështa, aksesorë metalikë si mentesha, susta, thumba tapicerie etj. Nxënësit duhet të marrin të gatshme ndënjësen e karriges dhe të përgatitin materialin mbulues të tapicerisë me mjetet përkatëse. Me rradhë të vendosin mbi ndënjësen sfungjerin, mbulesën pre, dok, damaskë, igelit etj,, të kryejnë mbërthimin e copës, të vendosin aksesorë dekorues sipas modelit etj., tëbëjnë pastrimet e nevojshme. Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e detyrës. Mësuesi në rolin e klientit do kërkojë cilësinë e objektit të përfunduar sipas vizatimit apo modelit